Fairbanks, Alaska

**Fairbanks** je jedan od većih gradova američke savezne države Aljaska od 31 535 stanovnika, on je i administrativni centar istoimenog *Okruga (Borough) Fairbanks*. 
## Geografija
*Fairbanks* leži na istoku Aljaske duž obala rijeke Chena (pritoke Tanane), udaljen oko 580 km sjeverno od Anchoragea i oko 160&nbsp;km južno od Arktičkog kruga.
## Klima
*Fairbanks* ima Subarktičku klimu prema köppenovoj klasifikaciji, sa dugim hladnim zimama i kratkim toplim ljetima. Zime traju od oktobra do sredine aprila, prosječna temperatura u januaru kreće se između -28 i -19 °, ali mogu biti i znatno niže, najhladnije je bilo 14. januara 1934. kad je izmjereno - 54,4 °C. Ljeta su relativno topla - prosječna temperatura u julu varira od 12 - 22&nbsp;°C, ali se često popno i do 30&nbsp;°C (maksimum je zabilježen 28. jula 1919. iznosio je 37,2&nbsp;°C).

Ljeti su dani izuzetno dugi, 21. juna za ljtnog solsticija dan traje 21 sat i 49 minuta, ali zimi za zimskog solsticija (21. decembar) samo 2 sata i 42 minute. Česta su nevremena, zbog naglih promjena temperature.

Čak 200 dana u godini može se vidjeti - Polarna svjetlost (*Aurora borealis*), pa je to jedna od glavnih turističkih atrakcija grada.
## Historija
Prije dolaska bijelih doseljenika, taj kraj su nastanjivali indijanci Atabaski. Grad je osnovan 1902. u vrijeme Zlatne groznice i nazvan po tadašnjem američkom senatoru (kasnijem podpredsjedniku) - Charlesu Warrenu Fairbanksu. Dugo je bio najveći grad Aljaske, ali ga je kasnije prestigao novoosnovani Anchorage. Za Drugog svjetskog rata - *Fairbanks* je bio usputni aerodrom za avione koji su prevozili ratni materijal u Sovjetski Savez.

Veliki poticaj razvoju grada bila je izgradnja 1300&nbsp;km dugog naftovoda - *Trans-Alaska* izgrađenog 1970-ih koji ide od naftnih polja u Zaljevu Prudhoe na sjeveru preko Fairbanksa do luke Valdez na jugu. 
## Znamenitosti, kultura, obrazovanje i sport
Najveća atrakcija grada je **Pioneer Park**, otvoren 1967. kao *Alaskaland*, to je tematski park sa replikom sela Atabaska indijanaca i naselja prvih rudara iz vremena Zlatne groznice. Pored tog u okolici grada ima divlje netaknute prirode u izobilju, jugozapadno od grada leži Nacionalni park Denali u kom se nalazi najviša planina sjevernoameričkog kontinenta - McKinley, a sjeverno rezervat prirode Yukon Flats.

turističke atrakcije su *Eskimska olimpijada* koja se održava od 1961. uz utrke psećih saonica; *Yukon Quest* (dug 1600&nbsp;km) u februaru i O*pen and Limited North American Championship* u martu, uz veslački *Yukonski maraton*, dug 1300&nbsp;km.

*Fairbanks* je i važan obrazovni centar, sjedište je *[[Univerzitet]]a Alaska*, koji je izrastao iz Agronomskog koledža i škole za minere Aljaske, osnovane - 1917. U sklopu univerziteta djeluje i Geofizički institut, veterinarska stanica i Prirodoslovni muzej.
## Privreda i transport
*Fairbanks* je danas veliki opskrbni centar za brojna naftna polja koja su niknula u tom dijelu Aljaske, posljednjih decenija, pored tog važno je i rudarstvo, ekspoatacija i obrada drva i turizam. 
Za ekonomiju grada su važne i dvije velike baze američke vojske; Fort Wainwright (osnovan kao Ladd Army Air Field 1939. i Eielson Air Force Base (1943.

*Fairbanks* je važan transportni centar Aljaske, on je krajnja sjeverna točka željeznice i dviju autoputa; Alaska i Richardson, i krajnja južna točka autoputa Steese i Elliott.
Grad ima i međunarodni aerodrom (IATA: **FAI**, ICAO: **PAFA**) koji se danas najviše koristi za prijevoz robe i opskrbu aviona gorivom na letovima preko Sjevernog pola. 
## Reference

## Literatura

* 
* 
* 
* 
* 
* 

## Vanjske veze

* Službene stranice grada 
* ''Fairbanks'' na portalu Encyclopædia Britannica